Lamba (Eysturoy)

Lamba, før 2011 Lambi (foreldet dansk skrivemåte: Lamhauge), er en bygd på Færøyene. Den ligger innerst i Lambavík på østkysten av Eysturoy. Lambi ligger i Runavíkar kommuna. Den 1. januar 2021 bodde det 166 personer i Lamba.

Lamba er en gammel jordbruksbygd. Den er første gang nevnt i skriftlige kilder i Hundebrevet fra 1300-tallet.Heimabeiti   

Bebyggelsen i Lamba ligger mer spredt enn i de færøyske bygdene som har oppstått som klyngetun. Bygda ligger i en trang dal, og nede ved fjorden er det en liten båthavn. På havna er det en stor stein som ingen ønsker å fjerne, fordi den ifølge gammel folketro er bebodd av huldufólk.

Nyttårsaften 1707 sank det danske handelsskipet «Nordische Löve» i Lambavík, og skipsklokken finnes i dag i Tórshavn domkirke. Mange dykkere har lett etter skipet gjennom årene, men de har ikke funnet noe av interesse. Det sies at skipet hadde en gullskatt om bord.

 Referanser 

 Eksterne lenker 


Kategori:Bosetninger på Færøyene
Kategori:Eysturoy
Kategori:Portal:Færøyene/artikler